**Zmluva o dielo**

**uzatvorené podľa § 536 a nasledovné Zákona č. 513/1991 Z.z. v znení neskorších zmien a doplnkov**

**Čl. 1 Zmluvné strany**

1.1 **Objednávateľ:**  **Obec Vlkyňa**

Sídlo: Vlkyňa 70, 980 44 Vlkyňa

Zastúpený: Gejza Ujj, starosta obce

IČO: 00649660

Bankové spojenie: Prima Banka Slovensko, a.s.

IBAN: SK88 5600 0000 0060 4651 3001

2.2. **Zhotoviteľ: Ing. Éva Anna Amzler**

Sídlo: Panické Dravce 4, 985 32 Veľká nad Ipľom

 Zastúpený: Ing. Éva Anna Amzler

 Bankové spojenie: Všeobecná úverová banka

 IBAN: SK14 0200 0000 0042 33035851

 IČO: 52682129

 DIČ: 1087162758

**Čl. 2 Predmet zmluvy**

2.1 Predmetom zmluvy sú služby externého manažmentu pre prípravnú fázu a riadenie projektu s predbežným názvom **„REKONŠTRUKCIA MIESTNYCH KOMUNIKÁCIÍ V OBCI VLKYŇA - PODPORA DOSTUPNOSTI SLUŽIEB PRE MRK“,** spracované v rámci Výzvy na predkladanie žiadostí o NFP , kód výzvy OPLZ-PO6-SC611-2021-2, Prioritná os 6, špecifický cieľ 6.1.1., Zameranie: Podpora dobudovania základnej technickej infraštruktúry (pozemné komunikácie).

2.2. Služby externého manažmentu budú pozostávať z:

- príprava kompletnej Žiadosti o poskytnutie NFP a jej spracovanie v systéme ITMS vrátane povinných príloh

- spracovanie prípadných doplnení na základe výzvy SO

- vypracovanie prípadných žiadostí o zmenu

- vypracovanie žiadostí o platbu

- vypracovanie monitorovacích správ

2.3 Objednávateľovi bude odovzdané elektronické spracovanie kompletnej dokumentácie prostredníctvom ITMS2014+ podľa dispozícií uvedených vo výzve pre odoslanie Sprostredkovateľskému orgánu pre OP Ľudské zdroje – Ministerstvu vnútra.

Pre kompletné spracovanie žiadosti vrátane príloh zabezpečí objednávateľ prílohy, ktoré zabezpečuje vo vlastnej kompetencii. Zhotoviteľ predloží objednávateľovi zoznam týchto príloh po podpise tejto zmluvy.

2.4 Zhotoviteľ vypracuje predmet plnenia vo vlastnom mene a na vlastnú zodpovednosť v súlade so záväznými právnymi predpismi platnými v Slovenskej republike.

**Čl. 3 Čas plnenia zmluvy**

3.1 Za začiatok plnenia sa považuje deň nadobudnutia platnosti a účinnosti zmluvy.

3.2 Odovzdanie kompletnej Žiadosti o poskytnutie NFP zabezpečí zhotoviteľ tak, aby bola doručená SO najneskôr do uzavretia 2. hodnotiaceho kola, t. j. 28.02.2022.

3.3 Zhotoviteľ sa zaväzuje zabezpečiť plnenie ďalších aktivít podľa bodu 2.2 tejto zmluvy v termínoch, relevantných po schválení žiadosti o NFP, vrátane súčinnosti žiadateľa pri príprave zmluvy o poskytnutí NFP.

**Čl. 4 Cena za dielo, platobné podmienky**

4.1 Cena práce zhotoviteľa je stanovená vo výške 13,93 €/hod. Zhotoviteľ bude vykonané práce na diele fakturovať mesačne , na základe skutočne odpracovaných hodín a predchádzajúci kalendárny mesiac, resp. po odovzdaní ucelených častí, vždy za skutočne odpracované hodiny za príslušnú fakturovanú časť diela.

4.2 Konečná cena za dielo, ktorá je maximálne možným limitom je definovaná v rozpočte projektu, ktorý tvorí prílohu č. 6 ŽoNFP (Špecifikácia výdavkov).

**Čl. 5 Ďalšie práva a povinnosti zmluvných strán**

5.1 Objednávateľ sa zaväzuje poskytovať zhotoviteľom všetku potrebnú súčinnosť pri zabezpečovaní súvisiacich prác a služieb, a to predložením všetkých písomných príloh, získanie ktorých je v kompetencii objednávateľa, podkladov, materiálov a informácií, vyžiadaných zhotoviteľom a nevyhnutných pre realizáciu diela.

5.2. Objednávateľ je povinný komunikovať so zhotoviteľom projektovej dokumentácie pre zabezpečovanie vecnej a technickej správnosti projektovej dokumentácie tak, aby jej včasné vyhotovenie mohlo byť súčasťou a podkladom pre správne vyhotovenie žiadosti o NFP.

5.3 Zhotoviteľ je povinný pred podpisom zmluvy oznámiť objednávateľovi všetky skutočnosti, ktoré by mohli mať negatívny dopad na vyhotovenie diela.

**Čl. 6 Vlastnícke právo k zhotovenému dielu a nebezpečenstvo škody**

6.1 Vlastníkom zhotoveného diela je zhotoviteľ, ktorý znáša nebezpečenstvo škody na ňom. Vlastníctvo, ako aj nebezpečenstvo škody na ňom prechádza na objednávateľa odovzdaním predmetu diela, ktoré je objednávateľ povinný prevziať.

**Čl. 7 ZODPOVEDNOSŤ ZA VADY DIELA**

7.1 Zhotoviteľ zodpovedá za vady všetkých častí diela podľa ustanovení §560 až §565 Obchodného zákonníka.

7.2 Zhotoviteľ však nezodpovedá za vady diela, ak tieto vady vznikli v dôsledku nesprávnych postupov zo strany objednávateľa, alebo vznikli následkom vykonania svojvoľných zásahov do diela, vykonaných objednávateľom bez súhlasu zhotoviteľa.

**Čl. 8 SANKCIE ZA PORUŠENIE POVINNOSTÍ**

8.1 V prípade, že zhotoviteľ z vlastnej viny zapríčiní neodovzdanie diela v stanovenom termíne a omeškanie nevzniklo neskorým odovzdaním požadovaných podkladov zo strany objednávateľa, má objednávateľ právo na vrátenie vyplatenej čiastky diela.

8.2 V prípade omeškania platieb podľa bodu 4.1 zhotoviteľ vyúčtuje objednávateľovi sankčný úrok za každý omeškaný deň vo výške 0,05% z celej omeškanej sumy.

**Čl. 9 ZÁVEREČNÉ USTANOVENIA**

9.1 Zmluva nadobúda platnosť dňom podpísania oprávnenými zástupcami zmluvných strán a účinnosť dňom zverejnenia na webovom sídle objednávateľa.

9.2 Zmluvné strany sa dohodli, že na touto zmluvou upravené vzťahy sa použijú príslušné ustanovenia Obchodného zákonníka.

9.3 Zmluvu možno meniť alebo zrušiť iba písomne, a to na základe dohody zmluvných strán podpísanej oprávnenými zástupcami obidvoch zmluvných strán.

9.4 Zmluva je vyhotovená v dvoch rovnopisoch, každý s platnosťou originálu, pričom každá strana obdrží po jednom vyhotovení.

9.5 Zmluva sa uzatvára na dobu určitú do doby vyrovnania záväzkov obidvoch zmluvných strán.

9.6 Zmluvné strany vyhlasujú, že sú si vedomé právnych následkov z tejto zmluvy vyplývajúcich, že túto zmluvu uzatvárajú slobodne, vážne, určite a zrozumiteľne, že si ju riadne prečítali, jej obsahu porozumeli, na znak čoho ju vlastnoručne podpísali.

Vo Vlkyni, dňa 18.1.2022 V Panických Dravciach , dňa 18.1.2022

Objednávateľ: Zhotoviteľ:

...................................................... .........................................

Gejza Ujj Ing. Éva Anna Amzler

starosta obce externý manažér